Концерт на Люси Дяковска и Милица Гладнишка
2023-09-11 20:00 (Europe/Helsinki) | Летен Театър – Варна, Морска градина, Варна, Bulgaria
Очаквайте скоро допълнителна информация

Концерт на АХАТ
2023-09-12 20:00 | Летен Театър – Варна, Морска градина, Варна, Bulgaria

БЪЛГАРЕ ТОВА Е БЪЛГАРИЯ
2023-09-13 20:00 | Летен Театър – Варна, Морска градина, Варна, Bulgaria

BEST OF МИРО
2023-09-14 20:30 | Летен Театър – Варна, Морска градина, Варна, Bulgaria

Концерт на Георги Христов
2023-09-17 20:00 | Летен Театър – Варна, Морска градина, Варна, Bulgaria

IL VOLO
2023-09-19 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Музиката на Il VOLO отново ще звучи в Пловдив и Варна през септември
След 4-годишна пауза италианското трио отново гостува на морската ни столица
Гласовете им са познати по цял свят и аплодирани от милионни аудитории на четирите континента. Те разнасят красотатата на италианското belcanto и още като деца са излизали на сцена с най-големите звезди на световната музика. Приятели са на България, където обичат да се връщат, а Пловдив помни два блестящи и много емоционални концерта в Античния си театър. Този път след 4-годишно прекъсване тримата италианци ще гостуват отново на варненската публика.
Концертите на IL VOLO с изцяло нова програма ще бъдат на 19 септември 2023г, във Варна, Дворец на културата и спорта и на 21 септември 2023, в Пловдив, Античен театър.
Програмата им ще включва класическите знаменити парчета от 24-годишния им репертоар, емблеми на италианската музика, но и солови изпълнения на Джанлука Джинобле, Пиеро Бароне и Иняцио Боскето от световната музикална съкровищница, с които тримата показват поотделно индивидуалността си и разнородните си музикални предпочитания.
Невероятноте им гласове са открити още на 15 години на песенен конкурс и оттогава не спира зашеметяваща кариера на трите момчета от малки градчета в Сицилия и Абруцо. Наричани са наследници на тримата тенори и са пяли в най-големите концертни зали от Европа до Америка, Япония, Австралия и Латинска Америка. Притежават множество златни и платинени албуми, две номинации за Латино Грами и милиони почитатели по цял свят.
През 2015г. грабват голямата награда на Санремо с емблематичната Grande Amore, с която печелят вота на публиката и в Евровизия 2015г. Техни ментори са тримата тенори, в чиято чест и подкрепа издават албума си Notte Magica – A Tribute to the Tree Tenors с участието на Пласидо Доминго. Следват албумите Musica, 10 Years в чест на зашеметяващата им кариера. Пълнят многократно Arena di Verona, Royal Albert Hall, Radio City Music Hall в Ню Йорк. През 2022г. създават проекта в чест на големия италиански композитор Енио Мориконе и албума Il Volo Sings Morricone – поклон пред филмовата музика, любима на много поколения. С музиката на Мориконе Il Volo гостуваха миналото лято и у нас.
Един от запленените почитатели на Il Volo e самият папа Франциск, който притежава в личната си фонотека техните албуми и ги кани да пеят на негови събития – концерт на Коледа в базиликата в Асизи, предхождащ папската меса, на 34-тата Международна среща на младежта в Панама пред 1 милион зрители, на Коледен концерт на площад „Сан Пиетро” по време на пандемията през зимата на 2020г. Il Volo бяха избрани да изпълнят италианския химн пред президента Серджо Матарела на националния празник на Италия на 2 юни миналата година.
През 2022г. Il Volo тръгнаха на световното си турне, започнало от препълнената Арена ди Верона. Обиколиха големите градове на Европа, Япония, стигнаха до Австралия и в над 20 града в Америка при напълно разпродадена Radio City Music Hall в Ню Йорк. Накрая триумфираха с три концерта на стадионите в Милано, Торино и Рим. Завършиха годината с емоционален концерт от Светите земи „Il Volo – Коледа в Йерусалим”, излъчван от Canale 5.
Концертите на IL VOLO ще бъдат на 19 септември 2023г, във Варна, Дворец на културата и спорта и на 21 септември 2023, в Пловдив, Античен театър. Билети се продават в системата на Eventim.

70 години художествена гимнастика Варна
2023-09-20 18:30 | Дворец на културата и спорта – Варна, Дворец на културата и спорта - Варна, Варна, Bulgaria
70 години художествена гимнастика Варна
20.09.2023 г.
Гост изпълнител – българската народна певица и звездата от „Евровизия“ – Елица Тодорова. На 10 от нейните песни, гимнастичките от варненските спортни клубове представиха своите композиции за юбилеят.

Автосалон Варна E-mobility - Откриваме Бъдещето на Мобилността!
2023-09-28 10:30 - 2023-10-01 18:30 | Дворец на културата и спорта – Варна, Дворец на културата и спорта - Варна, Варна, Bulgaria
Над 20 марки ще участват на единствения автомобилен салон във Варна
Palace Auto Varna E-mobility, най-голямото събитие на автомобилната сцена във Варна и региона, стартира на 28 септември в Двореца на културата и спорта. Посетителите ще имат възможност да тестват в реални условия над 25 модела и да се борят за голямата награда – чисто нов автомобил за ползване в рамките на една година.
Над 20 марки ще участват на автосалона Palace Auto Varna E-mobility, който отваря врати на 28 септември и ще продължи до 1 октомври. Водещите компании в сферата на електрическата мобилност ще представят ключовите си модели и технологични решения, като част от тях ще са на разположение на посетителите за тестове. Другата важна причина да посетите Двореца на културата и спорта в края на месеца са страхотните награди, които партньорите на събитието са подготвили за тазгодишното издание на Palace Auto Varna E-mobility.
Водещата компания за автомобили под наем в България Top Rent A Car ще предостави на най-големия късметлия чисто нов автомобил за ползване в рамките на една година с включени застраховки, винетка и гориво на стойност 1000 лв от Shell България. Най-големият вносител на автомобилни гуми у нас ДИАНА също е подготвил страхотни награди за тези от вас, които са попълнили анкетните си карти – комплект гуми Goodyear.
Над 20 марки ще вземат участие в предстоящия Автосалон, който ще акцентира върху електромобилите и електрическите мотоциклети, но на щандовете на вносителите ще може да видите и стандартните модели в продуктовите им гами.
BMW ще участва на Palace Auto Varna E-mobility с първото по рода си изцяло електрическо Gran Coupé и с електрическия SUV iX, който има автономен пробег от 400 км и ускорява от място до 100 км/ч за 61. секунди.
Hyundai IONIQ 6, който обра наградите Световен автомобил на годината, Световен електрически автомобил и Световен автомобилен дизайн на годината, ще бъде звездата на корейската компания по време на автосалона във Варна. Успоредно до него ще застане и новият KONA. Градският SUV се предлага в четири версии – електрическа, бензинова, хибридна и спортна N Line, като цената на базовата спецификация за България е 51 900 лева.
Suzuki Across Plug-in Hybrid комбинира най-доброто от двигателите с вътрешно горене и електрическото задвижване, за да осигури на своите собственици динамично и вълнуващо шофиране въпреки минималните нива на вредни емисии. Пълноразмерното комби Swace ще му прави компания на щанда на Suzuki, като по време на изложението двата модела ще се предлагат с отстъпки за автомобили на склад.
Две от класическите италиански спортни марки също ще участват на Palace Auto Varna E-mobility – Ferrari и Maserati. Новото 2+ купе с разположен зад предната ос двигател Ferrari Roma ще си съперничи за вниманието на феновете с Maserati GranTurismo и Maserati Grecale. Редом до тях ще застане китайският производител Dongfeng, който ще акцентира върху практичността с моделите M4 Yacht Forthing, T5 EVO Forthing, Glory 580 и Glory 500. Друго интересно предложение, което идва от Китай, e HAVAL H6 HEV – първият хибриден модел на GWM.
Може да закупите онлайн билети за събитието с отстъпка от 2 лева от:
eventim.bg
bilet.bg
grabo.bg
Допълнителна информация за Palace Auto Varna E-mobility може да намерите тук или на място на касите на Дворец на културата и спорта Варна.
Очакваме Ви с нетърпение на Автосалон Варна E-mobility, където бъдещето започва от днес!

Световна купа по скокове на батут
2023-10-07 10:00 - 2023-10-08 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Световна купа по скокове на батут, 7 и 8 октомври 2023 г. – Олимпийска квалификация.

Европейско първенство по спортна акробатика
2023-10-12 10:00 - 2023-10-22 17:00 | Дворец на културата и спорта – Варна, Дворец на културата и спорта - Варна, Варна, Bulgaria

Международен турнир по спортни танци
2023-11-11 19:00 - 2023-11-12 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Варна ще бъде домакин на Световното първенство по спортни танци (шоу програми) под егидата на Международната конфедерация (CSIT), която е член на Международния олимпийски комитет (МОК), съобщиха за БТА от Българската федерация на клубовете по спортни танци. Надпреварата ще се проведе на 11 и 12 ноември в Двореца на културата и спорта.
Световното първенство ще излъчи световните шампиони в четирите най-високи категории, а именно състезатели над 19 години (стандартни и латиноамерикански танци шоу програми).
От българска страна организатор на Световното първенство е Българската федерация на клубовете по спортни танци (БФКСТ) с подкрепата на Министерството на младежта и спорта.
Успоредно със Световното първенство ще се състои и международен турнир „Varna Open“ 2023 за всички останали категории. Организатор на надпреварата е клуб по спортни танци „Варна“ с подкрепата на БФКСТ и Община Варна.
Двете състезания ще се проведат в зала „Конгресна“ на Двореца на културата и спорта. Очаква се в тях да участват над 400 състезатели, включително финалисти от Световни игри, призьори от Световни и Европейски първенства в различни категории.
Със сигурност България ще бъде представена от шампионите в класическите стандартни танци Деян Влайков и Емили Влайкова и в латиноамериканските Сергей Хрусталев и Росица Атанасова.
„Това е отворено първенство и все още очакваме заявки от клубовете, тъй като през септември стана ясно, че ще бъдем домакини на Световното първенство“, каза за БТА президентът на БФКСТ Георги Найденов.
Научете повече на www.varnaopen.com

INNOWAVE SUMMIT
2023-11-17 09:00 - 2023-11-18 18:00 | Дворец на културата и спорта – Варна, Дворец на културата и спорта - Варна, Варна, Bulgaria
INNOWAVE SUMMIT
Не пропускайте възможността да се присъедините към 5000+ дигитални лидери и световноизвестни експерти от бизнес света. Изградете ценни взаимоотношения с професионалисти, потенциални партньори и бъдещи сътрудници, споделящи вашите възгледи.
Разширете хоризонтите си, предизвикайте своите възгледи и намерете иновативни подходи, които могат да издигнат идеите и бизнеса ви на нови нива.
Свържете се със специалисти от индустриите, обменяйте идеи и изградете съпорт система, която ще ви подкрепя по време на развитието на вашия бизнес.
“Визията на Innowave Summit 2023 е да обедини дигиталните лидери на Европа и да засили иновативните екосистеми!” – това е общата визия, която споделят организаторите на събитието и мрежите, които ги подкрепят.

HAVASI Symphonic Concert Show
2023-11-30 20:00 - 22:30 | Дворец на културата и спорта – Варна, Дворец на културата и спорта - Варна, Варна, Bulgaria
HAVASI Symphonic Concert Show
идва с новото си шоу във Варна
Прочутият унгарец ще гостува за първи път на варненската публика

Той разпродава за часове зали с мащаба на „Роял Албърт Хол“ и „Карнеги Хол“. През 2017 г. неговото концертно шоу е сред най-продаваните турнета в света с приходи от над 3 млн. долара.
Този път прочутият унгарски пианист идва за първата си среща с варненската публика след три блестящи концерта в София при напълно разпродадени зали. HAVASI Symphonic Concert Show с изцяло нова програма ще бъде на 30.11.2023 г. във Варна, Зала Конгресна „Дворец на културата и спорта“.

ИЗВОРИ - Национален фолклорен ансамбъл Филип Кутев
2023-12-03 18:30 | Дворец на културата и спорта – Варна, Дворец на културата и спорта - Варна, Варна, Bulgaria
ЗА ПЪРВИ ПЪТ В БЪЛГАРИЯ!

Държавен фолклорен ансамбъл „Филип Кутев“
Ще представи пилотно издание /премиера/на спектакъла ИЗВОРИ, специално подготвен за варненската публика.
Различното и уникалното в него е съвместното участие с Врачанска филхармония, които ще съпровождат абсолютно всички музикални и танцови изпълнения на ансамбъла!
Това ще бъде един революционен концерт на фолклорното сценично изкуство, тъй като такива форми и колаборации са нетипични и реално неосъществени до този момент в България!
Не пропускайте концерта от ново измерение – ИЗВОРИ-на
ДФА ФИЛИП КУТЕВ и Врачанска филхармония
Концерта ще бъде под диригентството на композитора и директор на ансамбъла – маестро Георги Андреев.
Като жест към своите почитатели, за премиерното ни изпълнение, сме предвидили 50 % намаление на билетите в срок до 15 ноември!
3 декември, 18.30ч. , Дворец на културата и спорта – ВАРНА

Национален балет на Грузия Сухишвили
2023-12-07 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Световната сензация – Националният балет на Грузия „Сухишвили” идва на турне в България през месец декември.
Двучасовата програма ще представи най – зрелищните и емблематични танци, създадени от поколения “Сухишвили”.
На сцената ще излязат 70 танцьора и собствен оркестър на „Сухишвили“. Ще бъдат сменени 600 автентични грузински костюма, ръчна изработка, украсени със скъпоценни камъни.
Зрителите ще бъдат изумени от невероятните акробатични танци със саби и ножове, изработени от стари грузински майстори – запазената марка на “Летящите грузинци”.
Спектаклите на „Сухишвили” започват по традиция столицата на Грузия – Тбилиси, където ансамбъла се слави със стаут на национални герои, а от октомври започва поредното световно шествие на балета през Европа и Америка. Българските зрители ще имат удоволствието да наблюдават тези незабравими шоу-спектакли този декември!
Създаден 1945 г., за 78 години „Сухишвили“ изнася над 10 000 концерти на 5–те континента, в 88 държави, а публиката надхвърля 50 милиона души.
Ансамбълът поставя рекорд в „ Ла скала“, където публиката ги вика на бис 14 пъти! Сред най-големите почитатели на „Сухишвили“ са Сталин, Уинстън Чърчил, Елвис Пресли, Ив Монтан, Шарън Стоун, Пеле и др.
Билети: 40, 50, 60, 70 и 80 лв.
Билетни каси: Дворец на културата и спорта – Варна, бул. „Княз Борис I“ 115
Пон. – петък: 10:00ч.-13:30ч. и 14:30ч.- 18:00ч.; заявки: тел. 052 501 500
Билети онлайн: EVENTIM , Grabo.bg

Огънят на Анадола
2023-12-09 19:30 | Дворец на културата и спорта – Варна, Дворец на културата и спорта - Варна, Варна, Bulgaria
„Огънят на Анадола“ е уникален проект, чийто източник е древната митологична и културна история на Анадола.
Продуцирана от Мустафа Ердоган, групата запознава света с огъня, който възниква от
древната мозайка на любовта, културната история и мира в Анадола.
„Огънят на Анадола“ се смята за една от най- добрите танцови групи в света, поради
безбройните международни турнета, както хилядите зрители посетили шоуто в неговия дом в Анталия – Gloria Aspendos Arena.
24 след създаването си „Огънят на Анадола“ могат да се похвалят с над 20 мил. зрители в своите представления по целия свят – от Америка до Китай и от Европа до Африка. „Огънят на Анадола“ държи също два рекорда на „Гинес“ – за най-бързо танцово представяне с 241 стъпки в минута и за най-многобройна публика с 400 хил. души на едно място.
В началото на декември 2023 г. публиката в България ще има възможността да се наслади на завладяващата танцова магия на „Огънят на Анадола“.
На 9 декември събитието ще се проведе въвВарна, „Дворец на културата и спорта“, а на 10. декември в София, зала 1 на НДК.
Турнето в България ще се проведе с подкрепата на Турското Посолство в София, под егидата на Нейно Превъзходителство Посланикът на Република Турция. Събитията ще са част от честванията по повод 100 години от създаването на светската Република Турция. Друг основен момент от провеждането на турнето в България е благотворителната идея в него. Част от събраните от билети и спонсорство средства ще бъдат дарени за пострадалите деца, жени и мъже в опустошителните земетресения в началото на годината.

ANIFEST Коледно издание
2023-12-16 09:30 - 20:00 | Дворец на културата и спорта – Варна, Дворец на културата и спорта - Варна, Варна, Bulgaria
В най-приказния месец от годината, предстои най-приказният аниме евент – Коледното Издание на AniFest 2023
Днес ще дадем старта на предКоледното броене, като не забравяйте да си заградите 16-ти декември в календарите, защото точно тогава ще Ви очакваме във Варна на най-празничния аниме евент за годината! ♥
Единственото Коледно Аниме събитие, се завръща след почивка от цели три години!!!
И ще Ви очаква в добре познатото ни място – Двореца на Културата и Спорта – гр. Варна на 16.12.2023г.
Смях, веселие и КОЛЕДНО НАСТРОЕНИЕ… и МНОГО аниме и КОСПЛЕЙ!!!
Присъединете се към евента и не пропускайте нито една от изненадите, които сме ви подготвили тази година!
Всичко за Коледното Издание на AniFest 2023, можете да намерите и на официалния сайт на събитието… най-хубавото винаги предстои!
www.anifestbg.com

Михаил Белчев и приятели
2023-12-18 19:00 | Дворец на културата и спорта – Варна, Дворец на културата и спорта - Варна, Варна, Bulgaria
ВАРНА
18.12.2023г. | 18 Декември 2023г.
ДКС | Дворец на културата и спорта
19:00ч.
–––––––-
Да възпеем заедно любовта, поезията, музиката и приятелството с любими песни, с любими изпълнители и с любими хора!
Домакини и участници в събитието: сем. МИХАИЛ, КРИСТИНА, КОНСТАНТИН БЕЛЧЕВИ и БГ РАДИО
–––––––-
Най-големите си хитове ще изпеят:
Михаил Белчев
Стефан Димитров
Орлин Горанов
Братя Аргирови
СИГНАЛ
Хайгашод Агасян
Георги Денков
Георги Дюлгеров
Кристина Белчева
Богдана Карадочева
Нели Рангелова
Деси Добрева
Кристина Димитрова
–––––––-
Водещ и кръстник на концерта: Наско Стоянов
Режисьор: Николай Априлов

БИЛЕТИ:
***КАСИТЕ НА ФКЦ***
***КАСИТЕ НА EasyPay***
***https://epaygo.bg/1510736091***

Шоу на лед Дракула
2024-02-20 20:00 | Дворец на културата и спорта – Варна, Дворец на културата и спорта - Варна, Варна, Bulgaria
„Дракула на лед: История за вечната любов“ на 20 Февруари от 20:00ч, в Дворец на културата и спорта – Варна
В края на XIX век младият адвокат Джонатан Харкър и годеницата му Мина планират да се оженят. Въпреки това, поради задълженията си Джонатан трябва да остави любимата си и да отиде в Трансилвания, за да се срещне със странен стар граф, който иска да закупи имот в Лондон… Като герои на романа ще се появят артистите – фигуристи: любимите Мина и Джонатан; младата Луси, която е първата жертва на вампирите; смелият Ван Хелсинг, посветил живота си на борба с тъмните сили; гладни и безмилостни вампири и, разбира се, зловещият граф Дракула.
Артистите на театъра на лед усещат своите роли в невероятна дълбочина и в резултат на това публиката лесно попада в показаната история и усеща чувства като страх, ярост, страст и любов. Шоуто „Дракула на лед“ включва акробатични елементи, въздушна гимнастика, жонглиране с огън и много други. Зрителите ще видят мащабни видео инсталации, прекрасни костюми, които ще ги върнат във времето на най-древните вампири. Интерактивни декори, осветление и огледална топка ще залеят цялото пространство със стотици линии бяла светлина, допринасяйки за необичайна тайнствена атмосфера. Мъгла, червен дим, летящи вампири, огън върху лед и изключително трудни елементи на кънки на лед: висока опора, спирали на смъртта, тройни скокове – на всичко това, допълнено с невероятна музика.
Саундтракът на спектакъла е създаден от младия и талантлив композитор от Санкт Петербург Алексей Галински. Алексей беше и съкомпозитор на музиката „Олимпия“, специално написана за Олимпийските игри през 2014 г. в Сочи. Той написа цялото музикално съдържание за шоуто „Дракула на лед“. Портфолиото му включва и музика за сериали като „Принцеса Анастасия“, „Алиса в страната на чудесата“, „Лешникотрошачката и повелителят на мрака“ и много други.
Професионални кънкьори, забележителни костюми, интерактивни декори, мащабни видео инсталации, специални ефекти, впечатляващо осветление и незабравима музика – всичко това създава спираща дъха атмосфера и разказва историята на първия вампир в човешката история – граф Дракула.

SENSHI 20
2024-02-24 18:00 | Дворец на културата и спорта – Варна, Дворец на културата и спорта - Варна, Варна, Bulgaria
KWU SENSHI има удоволствието да обяви датите на първият за новата година международен лагер, който ще се проведе в периода от 22 до 25 февруари 2024 г. с любезното домакинство на SENSHI Gym в гр. Варна.
В рамките на лагера по бойни спортове участниците ще имат уникалната възможност да тренират под ръководството на висококвалифицирани инструктори и майстори на бойните изкуства от цял свят. Този ексклузивен опит ще обогати техните знания, техника и физическа подготовка в областта на бойните изкуства. KWU SENSHI лагерът дава неизчерпаеми възможности да се споделят знания и опит в разнообразни бойни дисциплини, създавайки една уникална атмосфера на приятелство и спортна страст.
Лагерът ще се проведе в четири последователни дни в град Варна, а по същото време участниците може да станат свидетели и на впечатляващата бойната галавечер SENSHI 20. Юбилейното издание на бойния спектакъл ще се състои на 24 февруари 2024 г. в Двореца на културата и спорта (ДКС) в гр. Варна. Международният лагер и галавечерта предоставят идеалната платформа за среща на талантливи бойци и любители на бойните изкуства от цял свят, предоставяйки незабравими интензивни тренировки в залата и арена с вълнуващи боеве между професионални бойни машини.
Записванията за участие в международния лагер се приемат до 25 януари 2024 г., като може да кандидатствате ТУК. Повече информация относно регистрацията и програмата на събитието може да видите на уебсайтa – https://www.kwunion.com.
Не пропускайте възможността да бъдете част от този неповторим опит в света на бойните спортове. Заповядайте на тренировъчния лагер на KWU SENSHI и може да бъдете забелязани като следващите участници на ринга на SENSHI.

David Garrett - ICONIC
2024-03-06 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Дейвид Гарет свири за първи път във Варна
Прочутият цигулар гостува с класическата си програма ICONIC

След успешно турне ICONIC, преминало през Европа, САЩ, Близкия Изток и Китай, Дейвид Гарет идва за първия си концерт във Варна – на 6 март 2024г. във Варна, Дворец на културата и спорта.

Турнето представя новия му класически албум ICONIC, издаден през ноември 2022, вдъхновен от легендарни цигулари, чиито мелодии са вълнували Гарет като дете. Музиката на Бах, Дворжак, Глук, Крайслер, Менделсон и Шуман са само някои от имената, които ще чуем в нов аранжимент. Дейвид Гарет ги представя в концертите си в трио от цигулка, китара и бас.
Личният избор на музиката на Дейвид Гарет напомня на златната ера на виртуозите на цигулката, когато изпълнители като Зино Франческати, Артур Грумио, Яша Хейфец, Фриц Крайслер и Йехуди Менухин са радвали публиката с популярни миниатюри и изящни мелодии. Те будят възхищението на младия музикант и до днес. Потапяйки се в техните вечни записи и стъпвайки на техния модел, Гарет създава програмата си ICONIC.

„За съжаление, през последните десетилетия много цигулари престанаха да изпълняват някои от тези кратки, запомнящи се творби, които великите цигулари от 20-те и 30-те години включваха в своите рецитали.” казва Дейвид. „Ето защо за мен означава още повече, че сега имам възможността да дам нов живот на всички тези красиви парчета”.

„Творби като тези оформиха моето музикално мислене.”, споделя цигуларят. „Аз самият записах много виртуозни албуми, но този път беше много важно за мен да се доближа до същественото, това, което наистина говори на сърцето. Творбите на ICONIC не са точно за виртуози. Те имат велики мелодии, които доближават слушателите до това, което наистина има значение в живота – до хармонията”, казва Гарет.
Дейвид Гарет започва да свири на цигулка на четиригодишна възраст. Прави своя сценичен дебют, когато е на десет години и става най-младият артист, който някога е подписвал с Deutsche Grammophon само три години по-късно. До средата на тийнейджърските си години той изгражда звездна солова кариера и записва всичките двадесет и четири каприза на Паганини. По-късно се записва в световноизвестното училище „Джулиард” в Ню Йорк като един от първите ученици на Ицхак Пърлман.

През последните две десетилетия Гарет свири с много от водещите световни оркестри и диригенти и достига до нова публика по целия свят с концерти, включващи рок химни, класически сонати, филмови теми и солови миниатюри. В началото на 2022г. издава автобиографията си „Ако само знаехте” (“Wenn ihr wüsstet”) разказвайки за скалистия път, извървял от детето-чудо до световноизвестен музикант.

Елате да чуете класическата програма на Дейвид Гарет. Концертът му във Варна е на 6 март 2024 г., Дворец на културата и спорта. Билети се продват в системата на Eventim.

Voca People
2024-03-10 19:00 | Дворец на културата и спорта – Варна, Дворец на културата и спорта - Варна, Варна, Bulgaria
«НЕВЕРОЯТНИ ВОКАЛИ, МНОГО ЗАБАВНО ШОУ!» – NEW YORK POST
Voca People ще ви отведе на магическо музикално пътешествие, изпълнено с познати мелодии в напълно нова и причудлива интерпретация. Без инструменти, без звукови ефекти – само осем невероятно талантливи комични вокалисти, умело бийтбоксиращи в уникален стил на вокални перкусии. Те ще възпроизвеждат цял оркестър вокално.
Voca People са носители на много награди; тази комична и енергична група от вокалисти ще ви впечатли с над сто хита от Мадона, Елтън Джон до Бруно Марс и Майкъл Джексън. Специално споменаване заслужава уникалното им изпълнение на Моцарт!
«ИЗВЪНЗЕМНИ СЪС ЗЛАТНИ ГЛАСОВЕ!» – LE FIGARO
Voca People бяха на турне в САЩ през последните 15 месеца. Само в Париж те изнесоха впечатляващите 500 концерта, последвани от турнета из цяла Франция, Белгия, Швейцария, Южна Африка, Азия с четири турнета в Китай и три турнета в Южна Корея и Сингапур.

Международна изложба на котки
2024-04-06 10:00 - 2024-04-07 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Очаквайте повече информация

PASHA DANCE THEATRE
2024-04-09 19:00 | Дворец на културата и спорта – Варна, Дворец на културата и спорта - Варна, Варна, Bulgaria
За първи път в България пред зрителите ще бъдепредставен великолепният век на Турция в целия му лукс и красота. Pasha Dance Theatre, турски театрален и хореографски спектакъл, ще разкаже за една далечнаепоха в съвременна интерпретация. В продукцията участват няколко десетки танцьори и акробати от най-високо ниво. Използват се две хиляди автентични костюми и модерни визуални и светлинни ефекти.
ПРИКАЗКА ЗА БЕЗСМЪРТНАТА ЛЮБОВ И СТРАСТ
Всичко това, съчетано с оригинална музика, потапя зрителите в аромата на една ориенталска приказка -историята за невероятната любов на могъщия Паша и красивата одалиска. Младият владетел е изправен пред опасно пътешествие из земите на древна Анадола в търсене на отвлечената си любима. А публиката ще получи незабравими емоции и невероятно красиво изпълнение.
След успешни премиери в Турция и Дубай, спектакълът на Pasha Dance Theatre тръгва на първото си европейско турне. Оригинална музика и аранжимент на композитора Ючел Арзен. Артистичен директор на спектакъла е г-жа Серпил Сунай. Програмата е в две части с антракт.

Лекция № 2 за всеобщата просвета
2024-04-13 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Втората лекция е построена аналогично на предишния спектакъл, със същия дидактичен характер и абсолютна невъзможност да бъде преразказана. Постановката е двучасов полиспектакъл, понеже Донев не е сам, макар и в повечето време да е физически сам на сцената. Там са бързотечното му слово и неподражаем скороговор от тотални безумия и житейски мъдрости. Там е като че ли бездънното му дихание, благодарение на което използва всяка част от сцената, танцувайки английски валс, грузински танц, диско, суинг, а след това запява ария от Риголето. Там е целият му арсенал от смешки и уроци, гъвкавост на ума, таланта и физическия потенциал.

SENSHI 21
2024-04-20 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Международната галавечер SENSHI 21 ще зарадва всички почитатели на бойните спортове с интензивни и запомнящи се битки на 20 април 2024 г. от 18:00 часа в Двореца на културата и спорта в гр. Варна.
На ринга на бойния спектакъл ще излязат 28 професионални атлети от 16 държави в 14 оспорвани двубоя, а бенефисният мач на Владимир Вълев – Питбула ще вдигне адреналина на варненската публика. В бойното шоу ще се включат още трима известни български бойци – бойната легенда Атанас Божилов, ММА звездата Руси Минев и талантливият боец Михаил Велчовски.
Билетите за вълнуващото бойно събитие SENSHI 21 вече са в продажба и може да бъда закупени от мрежата на Eventim.bg

The Night of Musicals
2024-04-23 19:30 | Дворец на културата и спорта – Варна, Дворец на културата и спорта - Варна, Варна, Bulgaria
„На 07.03.2024 в 09:49 ч. получихме следното съобщение от организатора на The Night of Musicals – Варна, Спектаколис БГ ООД:
„Поради технически причини Шоу Спектакълът The Night of Musicals на 23 април в ДКС Варна се отменя.“

Процедура за връщане на билети :
Сумите за билетите, закупени посредством партньорската мрежа на Eventim.bg, се възстановяват от конкретния обект, от който са закупени.
В случай, че билетите са закупени от сайта на Ивентим БГ:
– с кредитна карта – трябва да се изпратят до централен офис на Ивентим БГ – София, ул. „6-ти септември“ 58 и до 7 работни дни ще бъде възстановена сумата по кредитната карта, с която са закупени. !Билети, закупени с опция print@home и eticket се връщат по имейл до info@eventim.bg
– с наложен платеж или по банков път – клиентите трябва да върнат билетите си по пощата на адрес – София, ул. „6-ти септември“ 58 с банкова сметка, по която да бъде възстановена сумата, заедно с име на титуляр на сметката и телефон за връзка.“

Zucchero
2024-04-27 20:00 | Дворец на културата и спорта – Варна, Дворец на културата и спорта - Варна, Варна, Bulgaria
ДЗУКЕРО ЩЕ ГОСТУВА В ДВОРЕЦ НА КУЛТУРАТА И СПОРТА ПРЕЗ АПРИЛ
Турнето му стартира в края на март с три дати в Royal Albert Hall
Световно известната звезда – Дзукеро, ще пее за първи път във Варна на 27 април (събота) в “Дворец на културата и спорта”. Италианският славей ще зарадва феновете си в морската ни столица с ексклузивен, много красив, танцувален и емоционален концерт, който е част от актуалното му турне. С него той ще посети и София два дни след Варна (на 29 април в НДК). Билетите за шоуто на Краля на блуса във Варна на 27 април 2024 г. се пускат в продажба в системата на Ticketportal.bg, а цената им е от 50 до 120 лв. за билет, според мястото в залата.
В 40-годишната си кариера неуморният италианец е изпял едни от най-запомнящите се и обичани световни хитове, част от които са в дует и с други знаменити изпълнители. Събира едни от най-хубавите си песни в албума „All The Best“, който включва 18 от донеслите му световна слава и милиони продажби парчета. Сред тях е дуетът му с PaulYang – Senza Una Donna (Without A Woman), Everybody’s Got To Learn Sometime – с Vanessa Carlton, Blue – с Bono от U2, Dune Mosse с Miles Davis, Miserere – дуетната му песен с великия Luciano Pavarotti и много други, с които е покорил световните музикални класации.
„Винаги съм много щастлив, когато се връщам в България. Пазя спомен за голямата публика и топлото посрещане. Много обичам страната и културата ви”, казва италианската звезда при едно от идванията си у нас.
Билети за концерта на 27 април във Варна можете да намерите тук.

LORD OF THE DANCE
2024-05-19 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Най-великото танцово шоу в света LORD OF THE DANCE ще стартира новото си Източноевропейско турне догодина от България. След три грандиозни и напълно разпродадени спектакъла през май тази година, световноизвестната трупа пристига за нови срещи с българските си фенове – на 19 май във Варна, в Дворец на Културата и спорта. Бляскавото шоу на невероятните танцьори е посветено на 25-ата годишнина от създаването на оригиналния спектакъл на Майкъл Флетли, а този път ще зарадва зрителите с някои нови елементи и герои на сцената.

Световна купа по спортна гимнастика 2024
2024-05-23 13:00 - 2024-05-26 17:30 | Дворец на културата и спорта – Варна, Дворец на културата и спорта - Варна, Варна, Bulgaria
Световна купа по спортна гимнастика за дати 23 – 26 май в зала Конгресна, вход свободен.
Надпреварата ще се проведе за осма поредна година в Двореца на културата и спорта във Варна. Организатори на турнира от 23 до 26 май са Българската федерация по спортна гимнастика и Община Варна.
От българска страна за надпреварата се подготвят националните ни състезатели при мъжете и жените.

ПРЕДВАРИТЕЛНА ПРОГРАМА:

23.05.2024 г. (четвъртък) – квалификации – Мъже (земя, кон, халки) и Жени (прескок, см. успоредка);

24.05.2024 г. (петък) – квалификации – Мъже (прескок, успоредка, висилка) и Жени (греда, земя);

25.05.2024 г. (събота) – финали – Мъже (земя, кон, халки) и Жени (прескок, см. успоредка);

26.05.2024 г. (неделя) – финали – Мъже (прескок, успоредка, висилка) и Жени (греда, земя)
